《出师南征渡泸河道经白马堡登晒经台》
明代·周光镐

九月严霜晓渡泸，征南十万握兵符。天垂竺国连真塞，檄过牂牁问笮都。

象教西来传白马，狼烟秋净插雕弧。晒经台傍干戈地，消劫还凭佛力无。

作者简介：周光镐，字国雍，号耿西。潮阳人。孚先子。明穆宗隆庆五年（一五七一）进士，初授宁波府推官，升南京户部主事，改吏部主事。出任顺庆知府。神宗万历十四年（一五八六）擢副使，监军征西南彝，有功。历官建昌参政、临巩按察使，升宁夏巡抚。召为大理寺卿。以老乞休，筑明农草堂，读书其中，从游者多为知名士。卒年八十一。有《明农山堂集》。清康熙《潮州府志》卷九上、清乾隆修《潮州府志》卷二八有传。